চিলাহাটি ওয়েব, তথ্য প্রযুক্তি ডেস্ক : স্বাধীনতা দিবসে বাংলাদেশীদের শুভেচ্ছা জানাতে লাল সবুজ পতাকা দিয়ে ডুডল প্রকাশ করেছে গুগল। গতকাল সোমবার ডুডল (গুগলের হোম পেজে দেখানো বিশেষ লোগো) দিয়ে বাংলাদেশের স্বাধীনতা দিবসের তাৎপর্য তুলে ধরা হয়। যেখানে রয়েছে লাল সবুজের পতাকা। গুগল শব্দটিও লেখা হয়েছে লাল-সবুজের ওপর। ২০১৩ সাল থেকে মোট পাঁচটি বিশেষ ডুডল প্রকাশ করল গুগল। ২০১৩ সালের ২৬ মার্চ বাংলাদেশের মানুষ গুগলে ঢুকে সুন্দর একটি ডুডল দেখে চমকে যায়। ২০১৫ সালের ২৬ মার্চে আবারও ডুডল প্রকাশ করে গুগল। ২০১৬ সালের স্বাধীনতা দিবসে গুগলের ডুডলে ফুটিয়ে তোলা হয় উন্নতির দিকে এগিয়ে চলা বাংলাদেশকে। ২০১৭ সালেও ডুডলের মাধ্যমে তুলে ধরা হয় বাংলাদেশের স্বাধীনতা দিবসের তাৎপর্য।